Αριθ. C 232/58 Επίσημη Εφημερίδα των Ευρωπαϊκών Κοινοτήτων 31. 8. 87 
Γνμοδότηση για το πρόγραμμα ενεργειών υπέρ των μικρομεσαίων επιχειρήσεων 
(87/C 232/20) 
Στις 3 Οκτωβρίου 1986, η Επιτροπή αποφάσισε, σύμφωνα με το άρθρο 198 της συνθήκης για την ίδρυση 
της Ευρωπαϊκής Οικονομικής Κοινότητας, να ζητήσει από την Οικονομική και Κοινωνική Επιτροπή 
να καταρτίσει γνωμοδότηση για το σχέδιο ψηφίσματος του Συμβουλίου σχετικά με το πρόγραμμα 
ενεργειών υπέρ των μικρομεσαίων επιχειρήσεων. 
Το τμήμα βιομηχανίας, εμπορίου, βιοτεχνίας και υπηρεσιών, στο οποίο ανατέθηκε η προετοιμασία 
των σχετικών εργασιών, υιοθέτησε τη γνωμοδότηση του στις 3 Ιουνίου 1987 με βάση την εισηγητική 
έκθεση του κ. Calvet. 
Κατά τη 247η σύνοδο ολομέλειας 1ης και 2ας Ιουλίου 1987 (συνεδρίαση της 1ης Ιουλίου), η ΟΚΕ 
υιοθέτησε την ακόλουθη γνωμοδότηση: 
Πρόλογος 
Η ΟΚΕ, στην οποία ανατέθηκε η μελέτη του προγράμματος 
ενεργειών υπέρ των ΜΜΕ, που υποβλήθηκε από την Επιτρο­
πή, εκδηλώνει καταρχήν την ικανοποίηση της για το γεγονός 
ότι το εν λόγω πρόγραμμα αντιπροσωπεύει το σημείο κορύ­
φωσης της αργής διαδικασίας συνειδητοποίησης του ουσια­
στικού ρόλου που παίζουν ή θα παίξουν οι ΜΜΕ στο 
κοινωνικοοικονομικό πλαίσιο της Ευρώπης. 
Αυτό το πρόγραμμα αποτελεί έως τώρα τον τελευταίο κρίκο 
μιας αλυσίδας ενεργειών που άρχισαν πριν δώδεκα χρόνια 
και που, με την εντατική συμμετοχή όλων των ευρωπαϊκών 
οργάνων (Επιτροπή, Κοινοβούλιο, ΟΚΕ), κατέληξαν σ' αυτό 
το σημαντικό σχέδιο προώθησης μιας φιλόδοξης και εν 
δυνάμει αποτελεσματικής ειδικής πολιτικής για τις ΜΜΕ. 
Είναι προφανές ότι η ανάπτυξη και το μέλλον των ευρωπαϊ­
κών ΜΜΕ θα προκύψουν πάνω απ' όλα από τη συγκλίνουσα 
πορεία των σφαιρικών πολιτικών που θα εξασφαλίσουν την 
ύπαρξη πιο ελαστικών αγορών, την προώθηση του επιχειρη­
ματικού πνεύματος και, τέλος, την ολοκλήρωση της εσωτε­
ρικής αγοράς μέσα στο ανανεωμένο πνεύμα συνεργασίας και 
διαλόγου που διέπει τη σημερινή στρατηγική συνεργασίας για 
την ανάπτυξη. 
Ωστόσο, εξίσου σίγουρο είναι ότι η σημερινή συγκυρία και η 
επιτάχυνση των γεγονότων που μεταβάλλουν ριζικά τον 
παραγωγικό ιστό καθιστούν αναγκαίες πλέον ορισμένες 
ειδικές πολιτικές υπέρ των ΜΜΕ, τόσο σε κοινοτικό όσο και 
σε εθνικό επίπεδο. 
Σ' αυτό το τελευταίο πλαίσιο εντάσσεται το πρόγραμμα 
ενεργειών της Επιτροπής και σ' αυτό το ίδιο πλαίσιο ανα­
λύεται το πρόγραμμα αυτό στην παρούσα γνοομοδότηση. 
Μέσα στη γενική ικανοποίηση που δημιουργεί το κείμενο της 
Επιτροπής, η ΟΚΕ κρίνει επείγουσα τη φιλόδοξη εφαρμογή 
των ιδεών που εκφράζονται σ' αυτό το πρόγραμμαπλαίσιο. Η 
ΟΚΕ, αναλύοντας το σημαντικό αριθμό διατάξεων με τις 
οποίες θα πρέπει να υλοποιηθεί αυτή η εφαρμογή, θα προχω­
ρήσει στη μελέτη των συγκεκριμένων και τομεακών πτυχών 
καθώς και της σύνδεσης του με τις άλλες ειδικές πολιτικές 
της Επιτροπής (περιφερειακή, τεχνολογική, κοινωνική, 
κλπ.). Γι" αυτό, στις επόμενες σελίδες επιχειρείται ανάλυση του 
προγράμματος ενεργειών από τη σκοπιά μιας σφαιρικής 
στρατηγικής για τις ΜΜΕ, με τη λεπτομερή παράθεση στο 
κεφάλαιο 1 ορισμένων γενικών παρατηρήσεων σχετικά με τα 
τμήματα Ι και II του κειμένου της Επιτροπής, και την 
παράθεση στο κεφάλαιο 2 ειδικών παρατηρήσεων σχετικά με 
το τμήμα III του κειμένου της Επιτροπής. 
1. Γενικές παρατηρήσεις 
1.1. Η ΟΚΕ δέχεται θετικά το πρόγραμμα ενεργειών υπέρ 
των ΜΜΕ που καταρτίστηκε από την Επιτροπή, στο μέτρο 
που αποτελεί μία νέα ένδειξη της αναγκαιότητας επίλυσης 
των προβλημάτων που απασχολούν αυτό τον κλάδο της 
οικονομίας και, τέλος, την ευρωπαϊκή οικονομία στο σύνολο 
της, αναγκαιότητα που η ΟΚΕ είχε την ευκαιρία να επισημά­
νει, από το 1974, σε διάφορα έγγραφα, μεταξύ των οποίων 
μπορούν να αναφερθούν, ως πιο πρόσφατα, τα εξής: «Οι 
ΜΜΕ στον τριτογενή τομέα» και «Η σημασία της έρευνας 
και της τεχνολογικής ανάπτυξης για τις μικρομεσαίες επιχει­
ρήσεις». 
Επίσης, η ΟΚΕ εκφράζει την ικανοποίηση της για το γεγονός 
ότι, όπως διαπιστώνει, ένα μεγάλο μέρος των ιδεών που 
εκφράστηκαν από την ΟΚΕ το 1982 (γνωμοδότηση για την 
προώθηση των μικρομεσαίων επιχειρήσεων) (!) περιλαμβά­
νονται στο παρόν πρόγραμμα ενεργειών. 
1.2. Τη στιγμή που επιχειρείται η υιοθέτηση, σε κοινοτικό 
επίπεδο, ενός συνεκτικού συνόλου μέτρων που να προωθούν 
τη δημιουργία και την ανάπτυξη των ΜΜΕ, είναι αναγκαίο να 
καθοριστεί το στάδιο στο οποίο ανακύπτουν τα προβλήματα 
και οι αρχές που είναι αρμόδιες για την επίλυση τους, δηλαδή 
οι ΜΜΕ που πλήττονται ανάλογα με την περίπτωση. Κατ' 
αυτόν τον τρόπο, θα οριοθετηθεί ο ρόλος που θα πρέπει να 
διαδραματίσουν τόσο οι κοινοτικές αρχές όσο και οι αρχές 
τα>ν κρατών μελών. Τα μέτρα θα πρέπει να εφαρμοσθούν, να 
ενισχυθούν και να συντονισθούν σε όλα τα επίπεδα. Είναι 
προφανές πως πολλές ενέργειες θα πρέπει να αναληφθούν σε 
εθνικό επίπεδο (με αναφορά στο κοινοτικό πλαίσιο), λόγω 
των μεγάλων διαφορών των διαρθρώσεων των μικροοικονο­
μικών φορέων από το ένα κράτος στο άλλο. 
(') ΕΕ αριθ. C 285 της 9. 8. 1982, σ. 16. 
31. 8. 87 Επίσημη Εφημερίδα των Ευρωπαϊκών Κοινοτήτων Αριθ. C 232/59 
1.3. Η ΟΚΕ αναγνωρίζει τις τεράστιες δυσκολίες που 
συνεπάγεται η δημιουργία μιας ομοιογενούς έννοιας για τις 
ΜΜΕ ανά χώρα και τομέα. Ωστόσο, έχοντας επίγνωση των 
στρεβλώσεων που ο ετερογενής χαρακτήρας της έννοιας 
μπορεί να επιφέρει στην πολιτική για τον ανταγωνισμό, 
προβαίνει σε δύο υποδείξεις: 
— να επιδοθεί η Επιτροπή το ταχύτερο δυνατό και με την 
απαιτούμενη προσοχή στη μελέτη που θα οδηγήσει σε 
έναν ή περισσότερους ορισμούς των ΜΜΕ που θα προ­
σδώσουν κάποια ομοιογένεια στην έννοια, 
— να φροντίσει η Επιτροπή, στο μεταξύ, ώστε η σημερινή 
ρευστότητα όσον αφορά τους ορισμούς να μη χρησιμο­
ποιηθεί αυθαίρετα για να δημιουργηθούν στρεβλώσεις 
στον ανταγωνισμό. 
Εντούτοις, αυτές οι ενέργειες που πρέπει να πραγματοποιήσει 
η Επιτροπή σε καμία περίπτωση δεν πρέπει να συνεπάγονται 
καθυστέρηση στην εκκίνηση του προτεινόμενου προγράμμα­
τος. 
1.3.1. Εξάλλου, όσον αφορά επίσης τα μέτρα που θα 
πρέπει να εφαρμοστούν και την προσέγγιση που θα πρέπει να 
υιοθετηθεί ως προς τις ΜΜΕ, είναι γνωστό ότι τα προβλήμα­
τα των μεσαίων επιχειρήσεοίν δεν έχουν μεγάλη σχέση με τα 
προβλήματα των μικρών επιχειρήσεων ή των βιοτεχνιών. 
1.4. Κάτι που παραδέχονται όλοι είναι ότι η ανάπτυξη και 
η ενίσχυση των ΜΜΕ θα έχει μεσοπρόθεσμα και μακροπρό­
θεσμα θετική επίδραση στην απασχόληση. Αυτό το φαινόμε­
νο παρατηρείται ήδη σε πολλούς τομείς, παρά το γεγονός ότι, 
σε ορισμένους άλλους τομείς και χώρες, παρουσιάζονται 
ορισμένα προβλήματα στην απασχόληση των ΜΜΕ, που 
απορρέουν απ' αυτή τη μεταβατική περίοδο προσαρμογής. 
1.4.1. Ωστόσο, η ένδειξη ότι οι ΜΜΕ μπορούν να μετα­
σχηματισθούν σε ισχυρά μέσα καταπολέμησης της ανεργίας 
δεν θα πρέπει να αποτελέσει τη μοναδική αιτιολογία για την 
ενίσχυση των ΜΜΕ. 
1.4.2. Πράγματι, η ανάπτυξη και ο νέος ρόλος των ΜΜΕ 
(που πάντοτε καταλάμβαναν έναν ειδικό χώρο στον οικονο­
μικό ιστό) είναι επίσης το αποτέλεσμα μιας οικονομικής και 
τεχνολογικής αναστάτίοσης με βαθιές επιδράσεις όχι μόνο 
στο πεδίο της απασχόλησης αλλά επίσης στην βραδεία 
δημιουργία ενός νέου οικονομικού και κοινωνικού πλαισίου. 
Ως εκ τούτου, θεωρούμε ότι η παρεχόμενη βοήθεια θα πρέπει 
να είναι καθολική και να καλύπτει τρεις κατηγορίες επιχει­
ρήσεων (μεταποιητικές-εμπορικές, γεωργικές και υπηρε­
σιών), ο δε καθορισμός των αναπτυξιακών προτεραιοτήτων 
να μην περιορίζεται από τον παράγοντα της πολιτικής 
επιλογής. 
1.4.3. Μ' αυτή την έννοια, η ενίσχυση των ΜΜΕ θα πρέπει 
να είναι ταυτόχρονη και να μην αποτελέσει ποτέ υποκατά­
στατο ή εκτροπή της προσοχής που θα πρέπει να δοθεί στις 
μεγάλες επιχειρήσεις, μια και αυτό που επιδιώκεται είναι μια 
νέα βέλτιστη ισορροπία μεταξύ των δύο τύπων επιχειρήσεων 
στα πλαίσια της επιταχυνόμενης ανανέωσης του παραγωγι­
κού ιστού, τύπων επιχειρήσεων που ωστόσο θα παραμένουν 
πάντα αλληλοεξαρτώμενοι. 
1.4.4. Είναι σημαντικό να υπενθυμίσουμε ότι πολλές 
ΜΜΕ, που διαδραματίζουν ουσιαστικό ρόλο στη δημιουργία 
απασχόλησης και ανάπτυξης, αναπτύσσουν δραστηριότητα 
μόνο στο εσωτερικό των εθνικών συνόρων τους. Γι* αυτό το λόγο, δεν θα πρέπει να εξετασθούν οι κοινοτικές ρυθμίσεις 
μόνο από τη σκοπιά των φραγμών στο ελεύθερο εμπόριο, 
αλλά επίσης θα πρέπει να καταβληθεί προσπάθεια ώστε οι 
ρυθμίσεις σε άλλους τομείς να μην παρεμποδίσουν την 
επίτευξη αυτών των ζωτικής σημασίας στόχων, στα πλαίσια 
του σεβασμού όλων των στόχων οικονομικού και κοινωνικού 
χαρακτήρα που καθορίζουν το κοινοτικό κεκτημένο. 
1.5. Εξάλλου, είναι αναγκαίο ένα ευνοϊκό πλαίσιο για τη 
δημιουργία και την ανάπτυξη των ΜΜΕ για να επανέλθει στη 
νόμιμη οικονομική δραστηριότητα ο κάθε οικονομικός 
παράγοντας που αναπτύσσει παραοικονομική δραστηριότη­
τα. Αυτό το γεγονός, όπως επεσήμανε η ΟΚΕ, το 1982, στη 
γνωμοδότηση της για την προώθηση των μικρομεσαίων 
επιχειρήσεων, δεν είναι μόνο επιζήμιο για το κοινό συμφέρον, 
λόγω της φοροδιαφυγής και της μη είσπραξης εισφορών 
κοινωνικής ασφάλισης που συνεπάγεται, αλλά επίσης επηρε­
άζει με καθαρά αρνητικό τρόπο τον τομέα των ΜΜΕ. Μ' 
αυτή την έννοια, και επειδή η κατάσταση επιδεινώθηκε τα 
τελευταία χρόνια σε πολλά κράτη μέλη, θα ήταν σκόπιμο να 
επεξεργαστεί η Επιτροπή μια σειρά οδηγιών που να προσα­
νατολίζουν τις προσπάθειες των εθνικών αρχών προς την 
κατεύθυνση της επαναφοράς στη νομιμότητα οποιασδήποτε 
επιχείρησης που αναπτύσσει παράνομες δραστηριότητες. 
Αυτές οι οδηγίες θα πρέπει να προκύψουν κατά άμεσο τρόπο 
από τη μελέτη της οποίας τη διενέργεια συνέστησε το 
Ευρωπαϊκό Συμβούλιο της Χάγης τον Ιούνιο του 1986. 
1.6. Η επιτυχία του προτεινόμενου προγράμματος θα 
εξαρτηθεί, κατά μεγάλο μέρος, από τη μια μεριά από τα 
χρηματοδοτικά, τεχνικά, και ανθρώπινα μέσα τα οποία 
διαθέτει η Επιτροπή για την εκτέλεση του εν λόγω προγράμ­
ματος και από το συντονισμό των εν λόγω μέσων, και, από 
την άλλη μεριά, από την πολιτική βούληση του Συμβουλίου 
και των κρατών μελών. 
1.6.1. Η Επιτροπή θα πρέπει να καθορίσει τα αναγκαία 
μέτρα έτσι ώστε να συγκεντρωθούν σ' ένα ενιαίο όργανο, στα 
πλαίσια της διάρθρωσης της, όλες οι πτυχές που σχετίζονται 
με τις ΜΜΕ, με στόχο να μπορεί να βρει σ' αυτό το κοινοτικό 
όργανο ο μικρομεσαίος επιχειρηματίας έναν ενιαίο συνομι­
λητή. 
Η Task-Force θα μπορούσε να αναλάβει αυτό το λειτουργικό 
και αποτελεσματικό ρόλο, πράγμα που καθιστά αναγκαία 
την ενίσχυση και τη διεύρυνση των αρμοδιοτήτων της που θα 
πρέπει να περιλαμβάνουν καθήκοντα διαχείρισης, πέρα από 
μια απλή συντονιστική αρμοδιότητα. 
Σ' ένα άλλο επίπεδο, θα πρέπει να προβλεφθεί στον κοινοτικό 
προϋπολογισμό η διάθεση των αναγκαίων μέσων για την 
εκτέλεση όλων και κάθε μιας ξεχωριστά από τις προβλεπό­
μενες ενέργειες του προγράμματος, πράγμα που δεν συμβαί­
νει με τον προϋπολογισμό του 1987. Οπωσδήποτε, όμως, ο 
προϋπολογισμός δεν θα πρέπει να παρέχει χρηματοδότηση 
σε μια ειδική διάρθρωση που θα μπορούσε να μετασχηματι­
σθεί ταχύτατα σε Ευρωπαϊκό Κέντρο Παροχής Βοήθειας, 
κατά της δημιουργίας του οποίου έχουν σαφώς ταχθεί οι 
οργανώσεις των ΜΜΕ. Έτσι, ο ρόλος της Task-Force θα 
έγκειται στην πραγματοποίηση, μέσω διαβουλεύσεων με τις 
αντιπροσωπευτικές κοινωνικές οργανώσεις, μελετών που θα 
αποσκοπούν στην εφαρμογή κοινοτικών μέτρων που θα είναι 
προσαρμοσμένα στις ανάγκες των ΜΜΕ και στην υποβολή 
σχετικών προτάσεων στην Επιτροπή. 
Εξάλλου, το προφανές γεγονός ότι ένα περιορισμένο μέρος 
μόνο των κοινοτικών ενισχύσεων προορίζεται και χορηγείται 
Αριθ. C 232/60 Επίσημη Εφημερίδα των Ευρωπαϊκών Κοινοτήτων 31. 8. 87 
πραγματικά στις ΜΜΕ (χωρίς αμφιβολία, πολύ μικρότερο 
από τις ενιχύσεις που χορηγούνται στις μεγάλες επιχειρή­
σεις), δείχνει ότι πρέπει να καταβληθεί σημαντική χρηματο­
δοτική προσπάθεια στα πλαίσια του προϋπολογισμού για την 
υποστήριξη του προγράμματος που αναλύεται εδώ. Η 
Task-Force θα πρέπει να προβεί σε μελέτη και έλεγχο του 
μέρους των κοινοτικών ενισχύσεων που προορίζονται και 
πρέπει να φθάσουν στις ΜΜΕ. 
1.6.2. Η πολιτική βούληση των κρατών μελών εκδηλώθη­
κε στις τελικές δηλώσεις των συνεδριάσεων του Ευρωπαϊκού 
Συμβουλίου της 29ης και 30ής Μαρτίου 1985, στις Βρυξέλλες, 
και της 2ας και 3ης Δεκεμβρίου του ίδιου έτους, στο 
Λουξεμβούργο, με τις οποίες γίνεται έκκληση για την άρση 
όλων των εμποδίων που παρεμβάλλονται στη φυσιολογική 
ανάπτυξη των ΜΜΕ. 
Η ΟΚΕ ελπίζει ότι το πνεύμα που εκδηλώθηκε από τους 
αρχηγούς κρατών και κυβερνήσεων των κρατών μελών θα 
εκδηλωθεί και στα πλαίσια του Συμβουλίου Υπουργών κατά 
τη στιγμή της υιοθέτησης των διατάξεων που, όντας δεσμευ­
τικές, θα οδηγήσουν στην εκτέλεση του προγράμματος 
ενεργειών. 
1.7. Η ΟΚΕ καλεί την Επιτροπή να καθορίσει προθεσμίες 
για την υλοποίηση του κάθε τμήματος του προγράμματος 
ενεργειών. Αυτές οι προθεσμίες δεν θα πρέπει να ξεπερνούν 
σε καμία περίπτωση το έτος 1992, έτος κατά το οποίο 
ελπίζεται να ολοκληρωθεί το πλαίσιο για την εσωτερική 
αγορά. Ο καθορισμός αυτής της προθεσμίας θα πρέπει να 
συνοδεύεται από ακριβές και λεπτομερές χρονοδιάγραμμα 
εφαρμογής των μέτρων, σύμφωνα με προτεραιότητες. Αυτή η 
σειρά προτεραιοτήτων θα πρέπει να μελετηθεί και να εκτεθεί 
με σαφήνεια. Η αρχή θα πρέπει να γίνει κατά προτίμηση από 
τα επείγοντα μέτρα που προορίζονται να δημιουργήσουν ένα 
όσο το δυνατό πιο ευνοϊκό οικονομικό και χρηματοδοτικό 
περιβάλλον για τις ΜΜΕ και προοδευτικά θα πρέπει να 
αναπτυχθούν τα πιο ειδικά μέτρα με την ταχύτητα που 
επιτρέπουν οι δυνατότητες της Task-Force. Όλα αυτά θα 
δημιουργήσουν κλίμα ασφάλειας και θετικές προσδοκίες 
στους επιχειρηματίες των ΜΜΕ και θα μειώσουν την αβε­
βαιότητα ως προς το μελλοντικό επιχειρηματικό προγραμ­
ματισμό. 
Επίσης, υποδεικνύεται η καθιέρωση συστήματος παρακο­
λούθησης με σκοπό να εκτιμήσει η Επιτροπή την αποτελε­
σματικότητα των μέτρων που υιοθετήθηκαν και να αξιολο­
γήσει την επίδραση τους. Αυτές οι πτυχές θα εκτεθούν σε 
περιοδικές εκθέσεις για τα υπόλοιπα κοινοτικά όργανα 
συμπεριλαμβανομένης και της ΟΚΕ. 
1.8. Τέλος, η ΟΚΕ κρίνει ότι υπάρχει μια ολόκληρη σειρά 
οικονομικών και διοικητικών ενεργειών με την κοινή εκτέλε­
ση των οποίων οι ΜΜΕ θα μπορούσαν να επιτύχουν μεγάλες 
οικονομίες κλίμακας (χρήση κοινών υπηρεσιών, διαχείριση 
πιστώσεων, συντονισμός της ερευνητικής προσπάθειας, 
κλπ.). Θα πρέπει να υπενθυμίσουμε, άλλωστε, την τεράστια 
ποικιλία, σε όλα τα πεδία και από τις πιο διαφορετικές 
σκοπιές, που επικρατεί στο εσωτερικό του συνολικού τομέα 
των ΜΜΕ. Από αυτό θα πρέπει να προκύψει μία μεγάλη 
ικανότητα προσαρμογής και ελαστικότητας στις κοινοτικές 
ενέργειες, που η καλύτερη εγγύηση τους έγκειται στην στενή 
επαφή των κοινοτικών οργάνων με τις διάφορες οργανώσεις 
των ΜΜΕ. Από αυτή τη σκοπιά, η Task-Force θα πρέπει να δημιουργήσει 
σχέσεις και να αναπτύξει τις επαφές της με τους οργανι­
σμούς, ινστιτούτα, κέντρα παροχής συμβουλών, κέντρα 
επιμόρφωσης, κλπ. των ΜΜΕ σε εθνικό και ευρωπαϊκό 
επίπεδο. Εξάλλου, ορισμένες θεμελιώδεις πτυχές της συμμε­
τοχής των ΜΜΕ στις θεσμικές διαπραγματεύσεις και διάλο­
γους, τόσο σε κοινοτικό όσο και σε εθνικό επίπεδο, απαιτούν 
την κοινή εκπροσώπηση των ΜΜΕ. 
Τέλος, ο καλύτερος φορέας για τη διάδοση των πληροφοριών 
και για το συντονισμό των κοινών μέτρων είναι χωρίς 
αμφιβολία οι ενώσεις των ΜΜΕ, υπό όλες τους τις μορφές 
(Σύνδεσμοι, Εμπορικά Επιμελητήρια, Chambres de metiers, 
Enterprise agencies, κλπ.). 
Γι' αυτό το σκοπό, η Επιτροπή θα πρέπει να δώσει ειδική 
προσοχή σ' αυτό τον τύπο οργάνων, έτσι ώστε να ενθαρρυνθεί 
η εκτέλεση των καθηκόντων που τους αντιστοιχούν όσον 
αφορά την παροχή βοήθειας και υποστήριξης σ'.«υτές τις 
επιχειρήσεις. Αυτή η προσοχή σε καμία περίπτωση δεν 
προϋποθέτει κοινοτική χρηματοδοτική ενίσχυση. 
1.9. Με την ίδια έννοια, η συνδικαλιστική παρουσία στις 
ΜΜΕ, που διέπεται προφανώς από τις ισχύουσες εθνικές 
νομοθεσίες, αποτελεί στοιχείο που θα πρέπει να διευκολύνει 
την κοινωνικο-οικονομική ζωή των ΜΜΕ, διευκολύνοντας 
και καθιστώντας λειτουργικούς τους διάλογους και τις 
συμφωνίες στα επίπεδα των οργάνων με αρμονικό και 
αλληλέγγυο τρόπο. Αυτή η παρουσία εντάσσεται στα πλαίσια 
της πολιτικής συνεργασίας που αναπτύσσουν τα συνδικάτα, 
τα όργανα και οι ίδιες οι ΜΜΕ. 
2. Ειδικές παρατηρήσεις — Πρόγραμμα δράσης 
2.1. Η δημιουργία ενός ευνοϊκού περιβάλλοντος για τις 
επιχειρήσεις 
Η ΟΚΕ θεωρεί ότι η επίτευξη αυτού του στόχου αποτελεί το 
βασικό άξονα γύρω από τον οποίο θα πρέπει να κινηθεί όλη η 
προσπάθεια υποστήριξης των ΜΜΕ. Αυτό σημαίνει ότι η 
υιοθέτηση οποιουδήποτε συγκεκριμένου μέτρου ενίσχυσης θα 
πρέπει να έχει ως γνώμονα τη δημιουργία ενός περιβάλλοντος 
για τις ΜΜΕ που να διευκολύνει την ανάπτυξη τους. 
Πρέπει να ληφθεί υπόψη ότι το περιβάλλον των ΜΜΕ δεν 
συνίσταται μόνο στη δημόσια διοίκηση και τις νομοθετικές 
και κανονιστικές διατάξεις που διέπουν την επιχειρηματική 
ζωή, αλλά ότι στο εν λόγω περιβάλλον βρίσκονται επίσης και 
άλλοι οικονομικοί και κοινωνικοί παράγοντες (μεγάλες 
επιχειρήσεις, ΜΜΕ, εργοδοτικές και συνδικαλιστικές οργα­
νώσεις, κλπ.) με τους οποίους οι ΜΜΕ θα πρέπει να 
διατηρούν ευέλικτες και αρμονικές σχέσεις. 
2.1.1. Προώθηση του επιχειρηματικού πνεύμα­
τος 
2.1.1.1. Δεν είναι αναγκαία μόνο η προώθηση της συγκρό­
τησης ατομικών επιχειρήσεων, αλλά επίσης η δημιουργία 
συνεταιριστικών ενώσεων μεταξύ επιχειρήσεων, όπως επίσης 
31.8.87 Επίσημη Εφημερίδα των Ευρωπαϊκών Κοινοτήτων Αριθ. C 232/61 
η δημιουργία συστημάτων συνεργασίας, ακόμη και με πιο 
μεγάλες επιχειρήσεις. 
Ένα από τα καλύτερα μέσα που θα διευκολύνουν αυτή τη 
συνεργασία σε κοινοτικό επίπεδο θα είναι η Ευρωπαϊκή 
Ένωση Οικονομικού Ενδιαφέροντος (ΑΕΙΕ), η έναρξη της 
λειτουργίας της οποίας θα πρέπει να επιταχυνθεί. 
2.1.1.2. Εξάλλου, στα πλαίσια της προώθησης της ανάλη­
ψης επιχειρηματικών πρωτοβουλιών από τους νέους, θα 
πρέπει να καταβληθεί προσπάθεια ώστε η δημιουργία συνε­
ταιρισμών ή άλλων παρόμοιων ενώσεων, όπως είναι οι 
εργατικές ανώνυμες εταιρείες στην Ισπανία, τα κονσόρτσια 
στην Ιταλία κλπ., να είναι το ίδιο δυνατή και προσιτή όπως 
και κάθε άλλος τύπος ΜΜΕ, χωρίς κάτι τέτοιο να σημαίνει 
οιαδήποτε στρέβλωση του ανταγωνισμού. 
Ένα σημαντικό έργο θα μπορούσε να αναληφθεί από τα 
κέντρα επιχείρησης και καινοτομίας, τα οποία, με την 
κοινοτική υποστήριξη, θα μπορούσαν να επαληθεύσουν διά 
μέσου πρότυπων πειραμάτων την κλίση προς τις μικρές 
επιχειρήσεις και τη βιοτεχνία, στις περιοχές που παρου­
σιάζουν υψηλά επίπεδα ανεργίας νέων. 
2.1.2. Βελτίωση του διοικητικού πλαισίου 
2.1.2.1. Η ΟΚΕ έχει επίγνωση της αναγκαιότητας της να 
αντιμετωπισθεί σε ορισμένες περιπτώσεις σε κοινοτικό και 
εθνικό επίπεδο το θέμα της προσαρμογής των νομικών και 
κανονιστικών διατάξεων που ισχύουν για τις ΜΜΕ στις 
ιδιαιτερότητες αυτών των επιχειρήσεων, αρκεί αυτή η προ­
σαρμογή να οδηγεί σε απλοποίηση των διατάξεων χωρίς να 
τροποποιείται ο αρχικός τους στόχος, αν και σε ορισμένες 
συγκεκριμένες περιπτώσεις οι απαιτούμενες αλλαγές μπορεί 
να είναι πιο σημαντικές. Αυτό δεν ισοδυναμεί με μια απλή και 
γενική απορρύθμιση, αλλά αποτελεί διαπίστωση της ανα­
γκαιότητας προσαρμογής στις νέες οικονομικές και τεχνικές 
, διαρθρώσεις. 
Οι υπάρχουσες διατάξεις σε καμία περίπτωση δεν δημιουρ­
γήθηκαν για να παρεμποδίσουν τον επιχειρηματία, αλλά 
μπορεί να έχουν καταστεί απαρχαιωμένες σε πολλές περι­
πτώσεις, να μην είναι απαραίτητες σε άλλες περιπτώσεις και 
ορισμένες φορές επίσης να είναι ακόμη και ανεπαρκείς. Η 
διαδικασία που θα πρέπει να ακολουθηθεί είναι η μελέτη 
περίπτωσης προς περίπτωση: 
— του αντικειμενικού κριτηρίου με βάση το οποίο προέκυψε 
η διάταξη, 
— του βαθμού στον οποίο είναι απαρχαιωμένη η ανεπαρκής 
σήμερα η διάταξη σε σχέση με τον επιδιωκόμενο στό­
χο, 
— της σκοπιμότητας και του κοινωνικοοικονομικού κό­
στους της αντικατάστασης, τροποποίησης, κατάργη­
σης, διατήρησης ή συμπλήρωσης της. 
Προφανές είναι ότι για την τελευταία αυτή ανάλυση ο 
διάλογος μεταξύ όλων των κοινωνικών δυνάμεων έχει να 
διαδραματίσει έναν πρωταρχικής σημασίας ρόλο, αφού 
πρέπει επειγόντως να δοθεί μεγαλύτερη ελαστικότητα στη 
δραστηριότητα των ΜΜΕ, χωρίς την παραμικρή μείωση των 
υπαρχουσών κοινωνικών παροχών. 2.1.2.2. Εξάλλου, η αναθεώρηση των διατάξεων που αφο­
ρούν τις ΜΜΕ, όπως συμβαίνει και με άλλες πτυχές της 
δραστηριότητας της Task-Force, θα πρέπει να γίνει με τρόπο 
ώστε να μην ερμηνευθεί ως διάκριση σε βάρος των μεγάλων 
επιχειρήσεων αλλά ως ένας τρόπος για να διορθωθούν οι 
διατάξεις εκείνες που δεν λαμβάνουν επαρκώς υπόψη τις 
ιδιαιτερότητες των ΜΜΕ, με μοναδικό στόχο τη δημιουργία 
των κατάλληλων συνθηκών για την ανάπτυξη της οικονομι­
κής δραστηριότητας των ΜΜΕ «επί ίσοις όροις» με τις 
μεγάλες. 
Με αυτή την έννοια, θα ήταν θετική η εξεύρεση ενός τρόπου 
διευκόλυνσης των αρμονικών σχέσεων μεταξύ των δύο 
κατηγοριών επιχειρήσεων με την προώθηση του διαλόγου και 
της συνεργασίας μεταξύ τους, όπως έχει ήδη επιχειρηθεί σε 
ορισμένα κράτη μέλη τα τελευταία χρόνια (partenariats). 
2.1.2.3. Λόγω της ανάγκης να τοποθετηθούν στις σωστές 
τους διαστάσεις οι νομικές και διοικητικές υποχρεώσεις των 
ΜΜΕ, κατά τομείς, είναι απαραίτητο να καθοριστεί μια 
σειρά προτεραιοτήτων όσον αφορά την κανονιστική διάρ­
θρωση, ανάλογα με τη σημασία των επιδιωκόμενων στόχων. 
Τα θεσμικά όργανα θα πρέπει να προσαρμόσουν τις απαιτή­
σεις τους στις πραγματικές δυνατότητες του υπάρχοντος 
γραφειοκρατικού και διοικητικού μηχανισμού. Μια χρήσιμη 
κανονιστική διάταξη, στα πλαίσια μιας διοικητικής διάρ­
θρωσης ανίκανης να την εφαρμόσει και να την ελέγξει, 
μετατρέπεται σε ένα επαχθές εργαλείο στρέβλωσης της 
αγοράς που επιπλέον παρακινεί και σε απάτες. 
Εξάλλου, οι διάφοροι κανονισμοί, και ειδικότερα οι κοινοτι­
κοί, θα πρέπει να παρουσιάζονται με συντονισμένο τρόπο και 
με σαφή και σύγχρονη διατύπωση. 
Η μελέτη των μέτρων που θα υιοθετηθούν στα πλαίσια της 
βελτίωσης του διοικητικού μηχανισμού πρέπει να γίνει από 
τις εθνικές και τις κοινοτικές αρχές, αφού ληφθεί υπόψη ότι 
στα κράτη μέλη με περίπλοκο διοικητικό μηχανισμό πληθαί­
νουν οι βαθμίδες του διοικητικού μηχανισμού που έρχονται 
σε επαφή με τις επιχειρήσεις, πράγμα που κάνει αναγκαία την 
εφαρμογή παρόμοιων απλουστευτικών διατάξεων τόσο σε 
επίπεδο κεντρικής διοίκησης όσο και σε επίπεδο περιφε­
ρειακών και τοπικών αρχών. 
2.1.2.4. Τα «δελτία συνεπειών», που πρέπει να συνοδεύουν 
κάθε πρόταση κανονιστικής πράξεως της Επιτροπής, απο­
τελούν πρωτοβουλία πολύ ευνοϊκή για τις επιχειρήσεις, και 
ιδιαίτερα για τις ΜΜΕ, και θα φανούν πολύ χρήσιμα για τη 
διεξαγωγή των εργασιών της ΟΚΕ· για τούτο, η ΟΚΕ θα ήθελε 
να έχει κάθε φορά στη διάθεση της τα αντίστοιχα προς τις 
διατάξεις επί των οποίων θα πρέπει να αποφανθεί δελτία. Οι 
αντιπροσωπευτικές οργανώσεις από τις οποίες ενδέχεται να 
ζητηθεί η έκφραση γνώμης θα πρέπει επίσης να μπορούν να 
έχουν στη διάθεση τους το δελτίο συνεπειών που είναι σχετικό 
με το θέμα της γνωμοδότησης. Ίσως αυτό να μπορούσε να 
επιτευχθεί καλύτερα μέσω της δημοσίευσης του στην Επίση­
μη Εφημερίδα. 
Για τη μη στρέβλωση των συνεπόμενων θετικών αποτελε­
σμάτων, τα εν λόγω δελτία πρέπει να χρησιμοποιούνται ως 
πηγή πληροφόρησης παράλληλα με το περιεχόμενο των 
κανόνων η εν λόγω πηγή πληροφόρησης θα χρησιμεύει ως 
βάση για τροποποιήσεις που θα χρειάζεται ενδεχομένως να 
γίνονται προκειμένου να μη βλάπτονται οι επιχειρήσεις, και 
ιδιαίτερα οι ΜΜΕ, και όχι ως ένα επιπλέον γραφειοκρατικό 
Αριθ. C 232/62 Επίσημη Εφημερίδα των Ευρωπαϊκών Κοινοτήτων 31.8.87 
εμπόδιο που θα επιμηκύνει χωρίς λόγο τη διαδικασία λήψης 
των αποφάσεων ή που θα συμβάλει στην πλήρη αποδυνάμω­
ση του κανόνα πριν ακόμη από την έγκριση του. Τα στοιχεία 
λοιπόν που θα περιέχονται σ' αυτά τα δελτία θα πρέπει να 
αναφέρονται στην Κοινότητα στο σύνολο της και να μην 
υπάρχουν περιθώρια για διαφορετική ερμηνεία τους σε εθνικό 
επίπεδο. 
2.1.3. Προς τη δημιουργία μιας εσωτερικής αγο­
ράς ευνοϊκής για τις ΜΜΕ 
2.1.3.1. Η οριστική δημιουργία της εσωτερικής αγοράς 
προϋποθέτει τη δημιουργία ενός ευνοϊκού για τις επιχειρή­
σεις, και ιδιαίτερα για τις ΜΜΕ, κλίματος με την απομά­
κρυνση όλων των προσκομμάτων που τις εμποδίζουν σήμερα 
να διεισδύσουν στις διάφορες χώρες της Κοινότητας. Ούτως 
εχόντων των πραγμάτων, η ΟΚΕ ζητάει από τα κοινοτικά 
όργανα να τηρήσουν χωρίς καθυστερήσεις τις προβλεπόμε­
νες στη Λευκή Βίβλο προθεσμίες. 
Σχετικά με την κατάργηση των φυσικών, τεχνικών και 
διοικητικών συνόρων, να επαναλάβουμε αυτό που η ΟΚΕ 
ζητούσε από την Επιτροπή στη γνωμοδότηση της για τη 
Λευκή Βίβλο της εσωτερικής αγοράς ('), την ενίσχυση δηλα­
δή του διαλόγου με τις κυβερνήσεις και με τις συνδικαλιστι­
κές και τις εργοδοτικές οργανώσεις. Οι ενώσεις των ΜΜΕ 
πρέπει να διαδραματίσουν πρωτεύοντα ρόλο μεταξύ των 
συνδικαλιστικών και εργοδοτικών οργανώσεων, στο βαθμό 
που το ποσοστό τους στο σύνολο των επιχειρήσεων της 
Κοινότητας είναι υψηλό- επιβάλλεται επομένως η προώθηση 
της στενής συνεργασίας μεταξύ αυτών των αντιπροσωπευτι­
κών οργανώσεων και της Κοινότητας τόσο σε εθνικό όσο και 
σε κοινοτικό επίπεδο. 
Ομοίως, να προτρέψουμε για μια ακόμη φορά την Επιτροπή 
να χρησιμοποιήσει όλα τα μέσα που οι συνθήκες θέτουν στη 
διάθεση της προς αποφυγή στρεβλώσεων του ενδοκοινοτικού 
εμπορίου που προκαλούνται από «νεοπροστατευτικές» ενέρ­
γειες των κρατών μελών ιδιαίτερα επιζήμιες για τις ΜΜΕ. 
2.1.3.2. Η Επιτροπή και οι εθνικές αρχές οφείλουν να 
συμμετέχουν στην πληροφόρηση αναφορικά με την πρόοδο 
που σημειώνεται προς την κατεύθυνση της κατάργησης των 
φυσικών συνόρων καθώς και τους κανόνες τεχνικού χαρα­
κτήρα που υιοθετούνται, έτσι ώστε οι πληροφορίες αυτές να 
φθάνουν σε όλους τους επιχειρηματίες που διευθύνουν ΜΜΕ 
στην Κοινότητα. Την πληροφόρηση αυτή μπορούν να την 
αναλάβουν οι αντιπροσωπευτικές οργανώσεις του τομέα σε 
διαρκή επαφή με τις κοινοτικές και τις εθνικές αρχές. Μ' 
αυτή την έννοια, η προωτοβουλία για «κοινοτικές θυρίδες» 
που προτείνεται σ' αυτό το πρόγραμμα, μπορεί να αποτελέσει 
ένα πρώτο βήμα προς την κατεύθυνση της διάδοσης των 
παρακάτω πληροφοριών. Η δημιουργία αυτών των θυρίδων 
δεν θα πρέπει να συνεπάγεται σε καμιά περίπτωση, τη 
σύσταση νέων πρόσθετων διοικητικών οργανισμών σε εθνικό 
επίπεδο, αλλά την αξιοποίηση και την παρακίνηση για 
συντονισμό των ήδη υπαρχόντων, που σε ορισμένες περιπτώ­
σεις χρειάζονται αναδιοργάνωση. 
(») ΕΕ αριθ. C 344 της 31. 12. 1985, σ. 16. 2.1.3.3. Παράλληλα με το νομοθετικό έργο που πρέπει να 
παραγάγουν τα κοινοτικά όργανα για να προσδώσουν «κοι­
νοτικό» χαρακτήρα στις αγορές των δώδεκα κρατών μελών, 
θα πρέπει ακόμη, η Επιτροπή, χρησιμοποιώντας τα μέσα που 
έχει στη διάθεση της, να διασφαλίσει την εφαρμογή του 
κοινοτικού κεκτημένου, που απορρέει από τις οδηγίες και 
που ιδιαίτερα αφορά την πληροφόρηση, στα διάφορα διοικη­
τικά κλιμάκια των κρατών μελών. Χρειάζεται να γίνει 
επειγόντως απολογισμός των εθνικών εμπειριών των τελευ­
ταίων χρόνων και να ακολουθήσουν υποδείξεις για τη βελ­
τίωση της κατάστασης. 
Η ΟΚΕ προτείνει όπως η Επιτροπή, κατά προτίμηση ύστερα 
από διαβουλεύσεις με τις αντιπροσωπευτικές οργανώσεις του 
τομέα, μελετήσει και εφαρμόσει συγκεκριμένα μέτρα που να 
ενθαρρύνουν τη μεγαλύτερη συμμετοχή των ΜΜΕ στις 
συμβάσεις κρατικών προμηθειών. Ομοίως, η Επιτροπή, σε 
συνεργασία με τα κράτη μέλη, θα πρέπει να φροντίσει ώστε 
να εξασφαλισθούν για τις ΜΜΕ ίσες ευκαιρίες με αυτές των 
μεγάλων επιχειρήσεων σε ό,τι αφορά την πρόσβαση τους στις 
συμβάσεις κρατικών προμηθειών, πράγμα που θα απαιτήσει 
ομοιογενείς έννοιες περί ΜΜΕ σε κοινοτικό και/ή τομεακό 
επίπεδο, με τις αναγκαίες σε εθνικό επίπεδο διαφοροποιή­
σεις, καθώς και σύστημα αποτελεσματικού ελέγχου των 
δημοπρασιών στα διάφορα κράτη μέλη. 
Θα ήταν, τέλος, πολύ χρήσιμο να εκδοθεί κοινοτική οδηγία 
σύμφωνα με την οποία τα κράτη μέλη να είναι υποχρεωμένα 
σε τακτική δημοσίευση ποσοτικών στοιχείων όσον αφορά τη 
συμμετοχή των ΜΜΕ στις συμβάσεις κρατικών προμηθει­
ών. 
2.1.4. Προσαρμογή του εταιρικού δικαίου 
2.1.4.1. Η ΟΚΕ επαναλαμβάνει ότι θα πρέπει να εγκριθεί 
επιτέλους το «καταστατικό της ευρωπαϊκής εταιρείας» ως 
βάση για την ίδρυση ευρωπαϊκών επιχειρήσεων θα ενισχυθεί 
έτσι η ανταγωνιστικότητα των επιχειρήσεων με την εξάλειψη 
των εμποδίων στην ελεύθερη εγκατάσταση, πράγμα που θα 
κάνει ευκολότερο για τις ΜΜΕ το άνοιγμα νέων αγορών σε 
άλλες κοινοτικές χώρες. Ανάλογη ώθηση πρέπει να υπάρξει 
για την καθιέρωση ενός ευρωπαϊκού σήματος και για τη 
θέσπιση μιας κοινοτικής δράσης που θα αποτρέπει την 
απομίμηση των εμπορικών σημάτων διεθνώς. Οι επιβαρύν­
σεις και τα έξοδα που ενδεχόμενα συνεπάγεται η καταχώρη­
ση ενός «ευρωπαϊκού» σήματος ή συστήματος θα πρέπει να 
είναι οικονομικά προσιτή και στις πιο μικρές ΜΜΕ. Ομοίως, 
θα πρέπει να υιοθετηθούν τα κατάλληλα μέτρα που θα 
επιταχύνουν τις διατυπώσεις που είναι απαραίτητες για την 
απόκτηση του ευρωπαϊκού διπλώματος ευρεσιτεχνίας. 
Επίσης, θα πρέπει να διευκολυνθεί η προστασία των διπλω­
μάτων ευρεσιτεχνίας και της πνευματικής ιδιοκτησίας του 
σχεδίου. 
2.1.5. Υγιής συγκρότηση του ανταγωνισμού 
2.1.5.1. Αξιόλογο έργο πραγματοποιήθηκε για την προ­
σαρμογή της νομοθεσίας που διέπει τον ανταγωνισμό στην 
πραγματικότητα που επικρατεί στις ΜΜΕ· να μη λησμονεί­
ται όμως ότι οι υπάρχουσες διατάξεις θα πρέπει να εφαρ-
31. 8. 87 Επίσημη Εφημερίδα των Ευρωπαϊκών Κοινοτήτων Αριθ. C 232/63 
μόζονται απαρέγκλιτα, στο μέτρο που η υπερβολική ανεκτι­
κότητα θα οδηγούσε σε στρέβλωση του ανταγωνισμού και 
των εμπορικών συναλλαγών μεταξύ των κρατών μελών, 
πράγμα που κατά πρώτο λόγο θα έβλαπτε τις ΜΜΕ. 
2.1.5.2. Δεν πρέπει ακόμη να λησμονείται ότι η πολιτική 
του ανταγωνισμού παρουσιάζει και μια δεύτερη όψη που 
αφορά τη ρύθμιση της συμμετοχής των κρατών μελών στη 
χρηματοδότηση των επιχειρήσεων. Προτείνεται γι' αυτό στην 
Επιτροπή να φροντίσει για την εξίσου αυστηρή εφαρμογή των 
άρθρων 92 έως 94 της συνθήκης για την ίδρυση της Ευρωπαϊ­
κής Κοινότητας, σε μια προσπάθεια αποτροπής τυχόν ανα­
χαίτισης των δράσεων που έχουν αναληφθεί υπέρ των ΜΜΕ 
στα διάφορα κράτη μέλη. 
Προτείνεται ακόμη στην Επιτροπή να υποβάλει εκ νέου την 
πρόταση της για τη ρύθμιση της συγκέντρωσης των επιχει­
ρήσεων. 
2.1.6. Για μια «ενθαρρυντική» φορολογία 
Σχετικά με τη φορολογία, τα κράτη μέλη εξακολουθούν να 
είναι αρμόδια για την υιοθέτηση των μέτρων που θεωρούν 
καταλληλότερα για την επιβολή των άμεσων φόρων. Με την 
έννοια αυτή, ενδείκνυται όπως οι αρμόδιες εθνικές αρχές 
θέσουν σε εφαρμογή ένα φορολογικό σύστημα ευνοϊκό για τις 
επιχειρήσεις. Προτείνεται έτσι η εξέταση και μελέτη των 
εξής, μεταξύ άλλων, μέτρων: 
— μείωση των φόρων που βαρύνουν τα επανεπενδυόμενα 
κέρδη, 
— καθιέρωση ενός καθεστώτος απόσβεσης που να επιτρέπει 
εκσυγχρονισμό του εξοπλισμού, 
— μείωση των φορολογικών επιβαρύνσεων σε περιπτώσεις 
διαδοχής λόγω θανάτου, εφόσον διασφαλίζεται η συνέχι­
ση των δραστηριοτήτων της επιχείρησης, 
— μείωση των φορολογικών επιβαρύνσεων για μεταβίβαση 
κυριότητας μιας επιχείρησης εφόσον διασφαλίζεται η 
δσυνέχιση των δραστηριοτήτων της, 
— διαχωρισμός, στα πλαίσια των φορολογικών ελαφρύν­
σεων, των φοροαπαλλαγών για επενδύσεις από τις 
φοροαπαλλαγές για δημιουργία απασχόλησης, 
— φορολογικές παραχωρήσεις για την ίδρυση και μεταβίβα­
ση ΜΜΕ, 
— φορολογικές παραχωρήσεις για τις δραστηριότητες έρευ­
νας και ανάπτυξης, 
— υιοθέτηση εναρμονισμένου συστήματος χρονικής μετάθε­
σης των φορολογικών υποχρεώσεων (σύστημα carry­
back/carry-forward) για τη μέγιστη δυνατή ενθάρρυνση 
των επενδύσεων στις ΜΜΕ ('), 
— αποφυγή διπλής φορολογίας. 
2.1.7. Βελτίωση του κοινωνικού περιβάλλοντος 
2.1.7.1. Η ΟΚΕ είναι σύμφωνη με κάθε είδους προώθηση 
του κοινωνικού διαλόγου. Γι' αυτόν τον λόγο, η Επιτροπή, 
(') Γι' αυτή την πρόταση η ΟΚΕ εξέδωσε θετική γνωμοδότηση (ΕΕ 
αριθ. C 160 της 1. 7. 1987, σ. 3) (εισηγητής: ο κ. Goris). ξεπερνώντας τις δυσκολίες και στηριζόμενη στις αντιπροσω­
πευτικές οργανώσεις εργοδοτών και εργαζομένων, οφείλει να 
φροντίσει για την εξασφάλιση και στον χώρο των ΜΜΕ του 
κοινωνικού διαλόγου που πρέπει να συνοδεύει όλες τις 
κοινοτικές πολιτικές. Συνεπώς, η Επιτροπή οφείλει να ενι­
σχύσει, μετά από ενημέρωση, κατάρτιση και συντονισμό με 
άλλες πολιτικές (κοινωνική, περιφερειακή, χρηματοδοτική, 
φορολογική και τομεακές), τις δυνατότητες ελιγμών και τη 
διείσδυση των αντιπροσωπευτικών οργανώσεων εργοδοτών 
και εργαζομένων των ΜΜΕ στο βιομηχανικό ιστό. 
2.1.7.2. Εννοείται ότι η εξαίρετη πρωτοβουλία της Επιτρο­
πής καλύπτει κάθε είδους σύμπραξη σε όλους τους τομείς, 
όποια και αν είναι η νομική μορφή που υιοθετείται στα 
πλαίσια των νομοθετικών διατάξεων των διαφόρων κρατών 
μελών. 
2.2. Ευελεξία και εξεύρεση κεφαλαίων για την ίδρυση και 
ανάπτυξη των ΜΜΕ 
ΓΓ αυτό το κεφάλαιο (III. 2 του κειμένου), η ΟΚΕ προτείνει 
τον τίτλο «Προώθηση της ίδρυσης ΜΜΕ και της ανάπτυξης 
τους». 
Η σύσταση περισσότερων συμβουλευτικών υπηρεσιών και 
υπηρεσιών διαχείρισης για την εξυπηρέτηση των ΜΜΕ σε 
ζωτικής σημασίας θέματα (λογιστικά, φορολογικά, χρημα­
τοδοτικά, τεχνολογίας και καινοτομίας) θα βοηθούσε στην 
επίτευξη μεγαλύτερης ευελεξίας, αποτελεσματικότητας και 
ανταγωνιστικότητας σ' αυτές, και θα αύξανε τις πιθανότητες 
επιβίωσης τους, αφού πάρα πολλές φορές δεν έχουν τη 
δυνατότητα να εντάξουν τις εν λόγω υπηρεσίες στην εσωτε­
ρική τους διάρθρωση. 
Για το σκοπό αυτό, η ΟΚΕ προτείνει όπως η Επιτροπή 
μελετήσει μια σειρά συμπληρωματικών μέτρων [π.χ. στο 
πνεύμα της πορείας που έχει χαράξει η πρόταση για απόφαση 
του Συμβουλίου έγγρ. COM(86) 785 τελ.] σε ό,τι αφορά τη 
σύσταση των εν λόγω υπηρεσιών, οι οποίες θα πρέπει να 
βρίσκονται σε επαφή με φορείς που βρίσκονται κοντά στις 
επιχειρήσεις όπως οι οργανώσεις των επιχειρηματιών, και να 
είναι αρκούντως αποκεντρωμένες ώστε να είναι προσιτές 
στις πιο «απομακρυσμένες» από τα μεγάλα διοικητικά 
κέντρα ΜΜΕ. Με την έννοια αυτή, είναι απαραίτητο να 
εξεταστεί το ενδεχόμενο παροχής κάποιας ενίσχυσης φορο­
λογικής και χρηματοδοτικής φύσεως προκειμένου για την 
κάλυψη των δαπανών παροχής συμβουλευτικών υπηρεσιών 
από εμπειρογνώμονες, πράγμα που συνιστά σοβαρή επι­
βάρυνση για τις μικρές επιχειρήσεις. 
2.2.1. Κατάρτιση 
Πρέπει να γίνεται διάκριση ανάμεσα στην κατάρτιση που 
χρειάζεται ο επιχειρηματίας και στην κατάρτιση που χρειάζε­
ται το προσωπικό μιας επιχείρησης. Και στη μία και στην 
άλλη περίπτωση, η κατάρτιση οφείλει να ανταποκρίνεται 
στις ανάγκες των δραστηριοτήτων της επιχείρησης και να 
καλύπτει πλευρές των δραστηριοτήτων αυτών με ουσιαστική 
πρακτική σημασία. 
Η κατάρτιση του επιχειρηματία, είτε αυτός κατέχει επίσημα 
τη θέση του υπεύθυνου είτε απλώς ασκεί τα καθήκοντα του 
υπεύθυνου της επιχείρησης αποτελεί παράγοντα-κλειδί για τη 
ζωή των ΜΜΕ και θα πρέπει να είναι ιδιαιτέρως υψηλή, 
σύμφωνα με τις συστάσεις της ΠΟΕ που εγκρίθηκαν στη 
Αριθ. C 232/64 Επίσημη Εφημερίδα των Ευρωπαϊκών Κοινοτήτων 31. 8. 87 
Διάσκεψη του Ιουνίου 1986. Η κατάρτιση αυτή θα πρέπει να 
είναι το βασικό στοιχείο ανανέωσης και παγίωσης του 
επιχειρηματικού πνεύματος μιας ολότητας (των ως άνω 
υπευθύνων των ΜΜΕ) που συχνά δεν διαθέτουν την κατάρ­
τιση και την εμπειρία που είναι απαραίτητες για να καταβά-
λουν τις προσπάθειες που απαιτεί το έργο της ενεργού, 
σύγχρονης και αποτελεσματικής διαχείρισης μιας ΜΜΕ. 
Η κατάρτιση του επιχειρηματία πρέπει να καλύπτει όλες τις 
πλευρές της επιχειρηματικής δραστηριότητας, έτσι ώστε ο 
επιχειρηματίας να είναι σε θέση να διευθύνει αποτελεσματικά 
την επιχείρηση του υπολογίζοντας, εφόσον χρειάζεται, στην 
έξωθεν πρόσφορη παροχή συμβουλευτικών υπηρεσιών. Ομοί­
ως, αυτή η κατάρτιση θα πρέπει να ωθεί τον επιχειρηματία να 
γνωρίζει επακριβώς την πρόοδο που σημειώνεται σε όλους 
τους σχετικούς τομείς, και ιδιαίτερα στον τομέα των νέων 
τεχνολογιών. 
Η κατάρτιση του προσωπικού είναι για τις ΜΜΕ δαπανηρό­
τερη παρά για τις μεγάλες επιχειρήσεις, γιατί οι τελευταίες 
αυτές είναι σε θέση να αναλαμβάνουν από μόνες τους την 
επαγγελματική κατάρτιση του προσωπικού τους, ενώ οι 
ΜΜΕ δεν διαθέτουν τα απαιτούμενα γι' αυτό υλικά μέσα και 
συχνά το χρόνο που είναι αναγκαίος για να παρακολουθούν 
τα επιμορφωτικά σεμινάρια που πραγματοποιούνται έξω από 
το χώρο της επιχείρησης. Για το ξεπέρασμα του μειονεκτή­
ματος αυτού προτείνονται τα παρακάτω μέτρα: 
— ενίσχυση των επαφών των αρμόδιων για την επεξεργασία 
των προγραμμάτων επαγγελματικής κατάρτισης φορέων 
με τις ΜΜΕ και τους εργαζόμενους μέσω των αντιπροσω­
πευτικών τους αργανώσεων, με σκοπό την προσαρμογή 
των εν λόγω προγραμμάτων στις ανάγκες των ΜΜΕ, 
— αύξηση των οικονομικών ενισχύσεων για την επαγγελμα­
τική κατάρτιση του προσωπικού των ΜΜΕ, στο οποίο 
συμπεριλαμβάνονται και οι υπεύθνοι και τα διευθυντικά 
στελέχη τους με την επέκταση αυτής της επιμόρφωσης 
στους (στις) συζύγους των εν λόγω υπευθύνων των επιχε-
ρήσεων που εργάζονται σ' αυτές, 
— δημιουργία ευρέος δικτύου επιμορφωτικών κέντρων που 
να καθιστούν προσιτές τις δραστηριότητες αυτές σε όλες 
τις επιχειρήσεις με τη χρησιμοποίηση οπτικοακουστικών 
τεχνικών και μεθόδων διδασκαλίας εξ αποστάσεως, 
— συμπερίληψη μεταξύ των προτεραιοτήτων του Ευρωπαϊ­
κού Κοινωνικού Ταμείου της κατάρτισης επιχειρηματιών 
και διευθυντικών στελεχών των ΜΜΕ σε θέματα διαχεί­
ρισης και διεύθυνσης επιχειρήσεων, 
— απόδοση προσοχής στην επιμόρφωση στο πεδίο των νέων 
τεχνολογιών. 
Πράγματι, η αγορά των νέων τεχνολογιών κυριαρχείται από 
μεγάλες εταιρείες που προσφέρουν, πάρα πολύ συχνά, λύσεις 
προσαρμοσμένες στις ανάγκες σημαντικών πελατών οι οποί­
οι διαθέτουν μεγαλύτερα κεφάλαια από τις ΜΜΕ. Για να 
διορθωθεί αυτή η κατάσταση και για να ενισχυθεί η θέση των 
ΜΜΕ, προτείνεται η δημιουργία συμπληρωματικών συμβου­
λευτικών υπηρεσιών σε θέματα τεχνολογίας και καινοτομίας 
για την παροχή βοήθειας στις ΜΜΕ, τα διευθυντικά στελέχη 
τους και το εργατικό τους δυναμικό. 
Οι εν λόγω συμβουλευτικές υπηρεσίες, με στόχο την ενίσχυση 
της θέσης των ΜΜΕ ως χρηστών νέων τεχνολογιών, θα 
εκτελούσαν τις παρακάτω λειτουργίες: — θα διευκόλυναν και θα πολλαπλασίαζαν την αμοιβαία 
πληροφόρηση μεταξύ ΜΜΕ (χρηστών) και αυτών που 
πωλούν νέες τεχνολογίες, με αποτέλεσμα την προσαρμο­
γή των αναγκών των μεν στις τεχνικές δυνατότητες 
των δε, 
— θα βοηθούσαν στην επιλογή, εκτίμηση και προσωρινή 
πρόσληψη ειδικευμένου προσωπικού κατά τη στιγμή της 
εγκατάστασης, κλπ., 
— θα προωθούσαν την κατάρτιση και ειδίκευση που προσαρ­
μόζεται καλύτερα στην εισαγωγή νέων τεχνολογιών στις 
ΜΜΕ, με συνεκτίμηση των τεχνικής, οικονομικής και 
εργασιακής φύσεως ιδιαιτεροτήτων των ΜΜΕ. 
Όπως είναι γνωστό, η εισαγωγή νέων τεχνολογιών τόσο στις 
μεγάλες όσο και στις μικρές επιχειρήσεις, δημιουργεί πολλά 
προβλήματα που άπτονται του ανθρώπου, της εργασίας, της 
κοινωνίας και του φυσικού περιβάλλοντος· θα πρέπει για 
τούτο, κατά τη διεξαγωγή του κοινωνικού διαλόγου, να 
λαμβάνονται υπόψη τα παραπάνω προβλήματα ώστε, μέσα 
από την βαθειά επίγνωση τους να διευκολύνεται ο κοινωνικός 
διάλογος και η εισαγωγή των νέων τεχνολογιών στις ΜΜΕ με 
τον καλύτερο δυνατό τρόπο από κοινωνική και οικονομική 
άποψη. 
Για την πραγματοποίηση των ανωτέρω, θα χρειασθεί να 
γίνουν εντατικότερες και λειτουργικότερες οι προβλεπόμενες 
για το 1987 και τα επόμενα έτη δράσεις του CEDEFOP 
(Ευρωπαϊκό Κέντρο Επαγγελματικής Επιμόρφωσης) σε 
συνεργασία με την Επιτροπή (ΓΔ V και Task-Force-MME), 
ώστε να καλυφθούν επειγόντως και αποτελεσματικά όλες οι 
πλευρές και όλοι οι παράγοντες που σχετίζονται με την 
κατάρτιση στα πλαίσια των ΜΜΕ. 
Σ' αυτά τα πλαίσια, θα πρέπει να αναφερθεί η ενέργεια που 
ξεκίνησε από τη ΓΔ V, Διεύθυνση Υγείας και Ασφάλειας, για 
την εκτέλεση προγράμματος κατάρτισης συμβουλευτικών 
υπηρεσιών στα θέματα της ασφάλειας και της διαχείρισης 
των ΜΜΕ. 
Γι' αυτό το λόγο, θα ήταν σκόπιμο να επιτευχθεί ο αποτελε­
σματικός συντονισμός των εργασιών που έχουν αναληφθεί ή 
προβλέπονται από την Επιτροπή, την Task-Force ΜΜΕ και 
το CEDEFOP, στα πλαίσια της κατάρτισης των διευθυντικών 
και διοικητικών στελεχών των ΜΜΕ. 
Τέλος, υπάρχουν χώρες με μεγάλη ανάπτυξη στον τομέα της 
επαγγελματικής κατάρτισης στις οποίες οι ΜΜΕ είναι πραγ­
ματικές πηγές ειδικευμένου εργατικού δυναμικού και οι 
εμπειρίες των οποίων θα μπορούσαν να συγκεντρωθούν, να 
γίνουν ευρέως γνωστές και να ενισχυθούν. 
2.2.2. Ενημέρωση 
Όλες οι ενέργειες που συμβάλλουν στην πληρέστερη ενημέ­
ρωση των επιχειρήσεων, μαζί με τις δραστηριότητες που 
αφορούν την κατάρτιση, για τις οποίες έγινε λόγος στα 
αμέσως προηγούμενα, αποτελούν τα βάθρα στα οποία στη­
ρίζεται η ανάπτυξη των ΜΜΕ. 
2.2.2.1. Η πρωτοβουλία της Επιτροπής για να καθιερωθεί 
σε όλα τα κράτη μέλη «κοινοτική θυρίδα», θα συμβάλει στο 
31. 8. 87 Επίσημη Εφημερίδα των Ευρωπαϊκών Κοινοτήτων Αριθ. C 232/65 
να γίνουν προσιτές στις επιχειρήσεις οι αναγκαίες γι' αυτές 
πληροφορίες. Η ΟΚΕ ωστόσο ζητάει επίμονα από την Επι­
τροπή να συγκεκριμενοποιήσει ορισμένες όψεις του προβλή­
ματος που αφορούν τη λειτουργία του ζητούμενου θεσμού των 
θυρίδων, όπως είναι: 
— οι δυνατότητες σύνδεσης των θυρίδων με τα δίκτυα 
πληροφοριών που υπάρχουν στα κράτη μέλη, όπως για 
παράδειγμα το «Minitel» στη Γαλλία, 
— η σύνδεση με τις ενώσεις επιχειρήσεων, 
— ο βαθμός αποκέντρωσης στα διάφορα κράτη μέλη, 
— ο αρμόδιος φορέας, 
— η σύνθεση και κατάρτιση του συμβουλευτικού προσωπι­
κού. 
Σχετικά με το ζήτημα της κοινοτικής θυρίδας, η ΟΚΕ 
προτείνει όπως οι δραστηριότητες της διοχετευθούν μέσα 
από ήδη υπάρχοντες φορείς, όπως οργανώσεις ΜΜΕ, εμπο­
ρικά και βιομηχανικά επιμελητήρια, επαγγελματικά επιμε­
λητήρια (Chambres de metiers), κλπ., πριν ιδρυθούν νέοι 
φορείς. Μεταξύ άλλων, υπάρχουν και λόγοι χρηματοδοτικού 
χαρακτήρα που συνηγορούν υπέρ της υπογράμμισης αυτής 
της πλευράς του θέματος. 
2.2.2.2. Η εκ μέρους της Επιτροπής συλλογή στοιχείων 
σχετικών με τις ΜΜΕ έρχεται να καλύψει το σχετικό κενό 
πληροφόρησης που συνήθως υπάρχει σε εθνικό επίπεδο· θα 
πρέπει όμως να ληφθεί υπόψη ότι η πρωτοβουλία θα είναι 
θετική μόνο εάν το εξ αυτής όφελος των επιχειρήσεων είναι 
μεγαλύτερο από το οποιοδήποτε κόστος συνεπάγεται ενδε­
χομένως η παροχή των ζητουμένων στοιχείων. Το κόστος 
αυτό μπορεί να περιορισθεί εάν τα στοιχεία ζητούνται όχι σε 
επίπεδο μεμονωμένης επιχείρησης αλλά σε επίπεδο ενώσεων 
επιχειρήσεων. 
Πρέπει ακόμη να αριθεί σύντομα η υπάρχουσα έλλειψη 
συνοχής μεταξύ της ονοματολογίας NACE (Γενική Ονομα­
τολογία των Οικονομικών Δραστηριοτήτων στις Ευρωπαϊ­
κές Κοινότητες) και της συλλογής στοιχείων που αφορούν 
πολλούς κλάδους δραστηριοτήτων των ΜΜΕ. 
2.2.3. Εξαγωγές 
Οι δραστηριότητες για την ανάπτυξη των εξαγωγών των 
ΜΜΕ δεν θα πρέπει να περιορίζονται στις αγορές που 
αναφέρονται στο πρόγραμμα δράσης· πρέπει, αντίθετα να 
προωθούνται ιδιαίτερα οι περιοχές οι οποίες παρέχουν 
μεγαλύτερες δυνατότητες για τις ΜΜΕ και οι οποίες έτυχαν 
μικρότερης εκμετάλλευσης. 
Η ΟΚΕ συμφωνεί ως προς το ότι θα πρέπει να δοθεί 
μεγαλύτερη σημασία στην εκπαίδευση, την κατάρτιση και 
την ενημέρωση στο πεδίο των εξαγωγών και ότι η Επιτροπή 
θα πρέπει να παρακινήσει τους έμπειρους εξαγωγείς να 
μεταδώσουν την εμπειρία τους στους νέους ή ενδεχόμενους 
εξαγωγείς. 
Στα πλαίσια των πρωτοβουλιών χρηματοδοτικών μηχανι­
σμών θα μπορούσε να εκτιμηθεί η δυνατότητα δημιουργίας 
μιας ευρωπαϊκής ασφαλιστικής εταιρίας για τις πιστώσεις 
στις εξαγωγές για τις ΜΜΕ και τη βιοτεχνία με ειδικά 
χαρακτηριστικά που να ανταποκρίνονται στις ιδιαιτερότη­
τες αυτού του τύπου επιχειρήσεων. Από την άλλη μεριά, οι ενέργειες προώθησης των εξαγωγών 
θα πρέπει να συνοδεύονται από μέτρα που να αποβλέπουν 
στην αύξηση της παρουσίας των κρατών μελών της Κοινό­
τητας σε τρίτες χώρες μέσω, κυρίως, της ενθάρρυνσης των 
επενδύσεων σε εμπορικές ή βιοτεχνικές δραστηριότητες στις 
εν λόγω εξωκοινοτικές χώρες. 
2.2.4. Δημιουργία και καινοτιμία 
Η Επιτροπή και τα κράτη μέλη πρέπει να δώσουν μεγαλύτερη 
προσοχή στους παράγοντες που συμβάλλουν στη διασφάλιση 
της συνέχισης μιας επιχείρησης. Προς τούτο, οι ενισχύσεις 
που προβλέπονται στον τομέα της δημιουργίας πρέπει να 
παρατείνονται για ολόκληρη την περίοδο έναρξης της λει­
τουργίας, που θα καθορίζεται σε επίπεδο επιχείρησης ως 
συνάρτηση των ιδιαίτερων χαρακτηριστικών της (τομέας, 
τύπος προϊόντος, τόπος εγκατάστασης, κλπ.). 
Η Επιτροπή οφείλει να προωθεί τη συνεργασία πανεπιστη-
μίων-βιομηχανίας διευρύνοντας τη θεματολογική βάση της εν 
λόγω συνεργασίας ώστε να μην περιορίζεται στις νέες τεχνο­
λογίες. Επίσης η Επιτροπή θα πρέπει να εξετάσει τη δυνατό­
τητα επέκτασης των επαφών σε όλους τους κοινωνικούς 
φορείς (βλέπε πρόγραμμα COMETT). 
Εξάλλου, οι τοπικές πρωτοβουλίες αποσχόλησης μπορούν 
και θα πρέπει να συνυπάρξουν, όπου αυτό είναι σκόπιμο, με 
τα προγράμματα δημιουργίας και καινοτομίας για τις ΜΜΕ 
(βλέπε πρόγραμμα Elise). 
Η ΟΚΕ ζητάει επίμονα από την Επιτροπή να εξακολουθήσει 
την ανάπτυξη της κοινοτικής πολιτικής Ε και Α, διευκολύ­
νοντας την πρόσβαση των ΜΜΕ στις συμβάσεις διεξαγωγής 
έρευνας. 
Η ΟΚΕ κρίνει ότι η συμμετοχή των ΜΜΕ στα κοινοτικά 
προγράμματα ESPRIT, BRITE και RACE εξακολουθεί να 
είναι ανεπκής· η Επιτροπή οφείλει λοιπόν να προβλέψει την 
ενίσχυση της. 
Επιπλέον, σε καμία περίπτωση δεν μπορεί αποκλειστικός 
στόχος των επιχειρήσεων που συμμετέχουν σε τέτοια προ­
γράμματα να παραμένει η απόκτηση περισσότερης τεχνο­
γνωσίας και μεγαλύτερης τεχνολογικής κατάρτισης. Γι' 
αυτόν ακριβώς το λόγο, η Επιτροπή, μαζί με τις οργανώσεις 
των ΜΜΕ και μέσω των κοινοτικών θυρίδων, οφείλει να 
εκπονήσει ένα πραγματικό πρόγραμμα για τη διάδοση της 
τεχνογνωνίας που παράγουν τα εν λόγω προγράμματα. 
Η ΟΚΕ προτείνει στα κράτη μέλη να κυρώσουν τη σύμβαση 
για το ευρωπαϊκό δίπλωμα ευρεσιτεχνίας και ζητάει επίμονα 
από την Επιτροπή να τη θέσει σε ισχύ μέσα στις προθεσμίες 
που τίθενται στη Λευκή Βίβλο για την εσωτερική αγορά. 
2.2.5. ΜΜΕ και περιφερειακή ανάπτυξη 
Είναι σκόπιμο να καταβληθεί προσπάθεια ώστε, στις περι­
πτώσεις που είναι σκόπιμο, οι κοινοτικές ενέργειες να 
προετοιμάζονται και να εκτελούνται στα πλαίσια καρποφό­
ρας συνεργασίας με τις τοπικές και περιφερειακές αρχές, που 
γνωρίζουν καλύτερα τα προβλήματα του γεωγραφικού τους 
χώρου. 
Αριθ. C 232/66 Επίσημη Εφημερίδα των Ευρωπαϊκών Κοινοτήτων 31. 8. 87 
Επιπλέον, ζητείται επίμονα από την Επιτροπή να ενθαρρύνει 
τη συμμετοχή του Ευρωπαϊκού Ταμείου Περιφερειακής 
Ανάπτυξης (ΕΤΠΑ) σε παραγωγικές επενδύσεις στον τομέα 
των βιομηχανικών, εμπορικών, βιοτεχνικών και τουριστικών 
ΜΜΕ και των ΜΜΕ του τομέα των υπηρεσιών περισσότερο 
παρά σε έργα υποδομής. 
2.2.6. Εξεύρεση κεφαλαίων 
Αυτός ο τίτλος του προγράμματος δράσης της Επιτροπής θα 
πρέπει να διατυπωθεί ως εξής: «Συστήματα για τη χρηματο­
δότηση των ΜΜΕ». 
Οι αρμόδιες εθνικές και κοινοτικές αρχές οφείλουν να 
φροντίζουν ώστε οι ΜΜΕ να πετυχαίνουν τη σύναψη δανείων 
με όρους ευνοϊκότερους από τους ισχύοντες στην αγορά 
κεφαλαίων. Σ' αυτό συμβάλλουν ήδη οι ενέργειες που πραγ­
ματοποιούνται από την Ευρωπαϊκή Τράπεζα Επενδύσεων 
καθώς και το νέο κοινοτικό μέσο. Οι αρμόδιες αρχές θα 
πρέπει λοιπόν να εντείνουν τις σχετικές δραστηριότητες τους 
και να μελετήσουν σε βάθος τον τρόπο λειτουργίας του νέου 
κοινοτικού μέσου που χρησιμοποιείται με δυσκολία σε ορι­
σμένα κράτη μέλη, λόγω της ανόδου του τελικού επιτοκίου 
που συνεπάγεται η διοχέτευση προς τις ΜΜΕ των πιστώσεων 
μέσω των χρηματοδοτικών οργανισμών. 
Οι περισσότερες ΜΜΕ δεν διαθέτουν επαρκείς ίδιους πόρους-
προκειμένου λοιπόν να δανειοδοτηθούν, να εξασφαλίσουν 
όρια πιστώσεων και να παρουσιάσουν τριτεγγυητές, βρί­
σκονται σε μειονεκτική θέση. Η ενοποίηση και δημιουργία 
δυνατοτήτων πρόσβασης στο επιχειρηματικό κεφάλαιο έχει 
συνεπώς πολύ μεγάλη σημασία για τις ΜΜΕ οι οποίες, ως μη 
ανώνυμες κατά κανόνα εταιρείες, δεν έχουν τη δυνατότητα 
αύξησης του κεφαλαίου τους με την έκδοση μετοχών. Εξάλ­
λου, οι ΜΜΕ διστάζουν γενικώς μπροστά στη δυνατότητα 
αύξησης του εγγυητικού κεφαλαίου τους με την προσφυγή σε 
κεφάλαια τρίτων, επειδή η συνεπόμενη εμπλοκή αυτών των 
τρίτων στη διαχείριση των μικρών επιχειρήσεων δημιουργεί 
κατά κανόνα γι' αυτές ανταγωνιστικές καταστάσεις. Απο­
δεικνύεται επομένως κατάλληλη η προσέλκυση επιχειρημα­
τικού κεφαλαίου μέσω χρηματοδοτικών εταιρειών προσωρι­
νής συμμετοχής στο κεφάλαιο, προς τούτο ιδρυόμενες, όπως 
οι εταιρείες που ιδρύθηκαν κατά τη δεκαετία του '60 στο 
Βέλγιο, τη Δανία και την Ομοσπονδιακή Γερμανία —σε 
ορισμένες περιπτώσεις σε τοπικό επίπεδο— με τη συμμετοχή 
ταμιευτηρίων και τραπεζών. Οι εν λόγω χρηματοδοτικοί 
φορείς παρέχουν εγγυητικά κεφάλαια για ορισμένο διάστημα 
—συνήθως 10 χρόνια— και συμμετέχουν ως «αφανείς εταί­
ροι» (sleeping partners) κατά 35 έως 49 % στους ιδίους πόρους 
των ΜΜΕ. Οι ΜΜΕ προτιμούν μια τέτοια αφανή συμμετοχή, 
διότι διατηρούν εξ ολοκλήρου την ανεξαρτησία τους. 
Εκτός από τη συνεισφορά αυτή σε επιχειρηματικό κεφάλαιο, 
οι παραπάνω εταιρείες συμμετοχής στο κεφάλαιο προσφέ­
ρουν συχνά ειδικές συμβουλευτικές υπηρεσίες, ακόμη και σε 
επίπεδο φορολογίας καθώς και άλλες υπηρεσίες όπως, για 
παράδειγμα, στον τομέα του factoring και leasing. Μεσολα­
βούν επιπλέον και για την εξεύρεση νέων εταίρων, ακόμη και 
από άλλα κράτη μέλη. 
Βρυξέλλες, 1η Ιουλίου 1987. Η ΟΚΕ επιδοκιμάζει την πρόθεση της Ευρωπαϊκής Επιτρο­
πής να προωθήσει σε κοινοτικό επίπεδο τη διάθεση επιχειρη­
ματικού κεφαλαίου υπέρ των ΜΜΕ και τονίζει τον επείγοντα 
χαρακτήρα και τη σημασία της εν λόγω ενέργειας. 
Ένα μέσο για την επίλυση των προβλημάτων που σχετίζονται 
με τους ίδιους πόρους των ΜΜΕ είναι να αποκτήσουν 
πρόσβαση στην αγορά κεφαλαίων. Από αυτή την άποψη, η 
δημιουργία δευτερευουσών αγορών, όπως αυτές που υπάρ­
χουν σε ορισμένα ευρωπαϊκά κράτη, μπορεί να αποτελέσει 
λύση. Η Επιτροπή θα πρέπει να μελετήσει με ποιο τρόπο θα 
καταστεί δυνατή η γενική επέκταση αυτού του μέσου στο 
σύνολο των αγορών κεφαλαίων στις κοινοτικές χώρες. 
Ομοίως, θα πρέπει να προωθηθεί η εκ μέρους των κοινοτικών 
ή εθνικών αρχών δεύτερη τριτεγγύηση για τις επιχειρήσεις 
εκείνες που στερούνται εγγυήσεων. 
Η ΟΚΕ προτείνει στην Επιτροπή να μελετήσει δύο νέους 
τρόπους χρηματοδοτικής υποστήριξης των ΜΜΕ. Ο πρώτος 
αφορά τη χάραξη μιας γραμμής χρηματοδότησης για την 
κάλυψη των ποσοστιαίων (°ϊο) διαφορών των επιτοκίων, με 
παράλληλες φορολογικές ελαφρύνσεις, όταν οι επιχειρήσεις 
δεν είναι σε θέση να τις καλύψουν με ευνοϊκούς όρους. Ο 
δεύτερος αποσκοπεί στην ίδρυση εταιρειών αμοιβαίων εγ­
γυήσεων σε κοινοτικό επίπεδο που να συμμετέχουν μαζί με 
τις επιχειρήσεις στην εξεύρεση κεφαλαίων. 
Η ΟΚΕ ζητά επίμονα από την Επιτροπή και την Ευρωπαϊκή 
Τράπεζα Επενδύσεων να κάνουν αποτελεσματικά τα στοι­
χεία ενθάρρυνσης της καινοτομίας από τα οποία προέκυψαν 
τα «ευρωπαϊκά δάνεια για την καινοτομία» όταν τεθούν σε 
εφαρμογή τα ΝΚΜ IV. 
Τέλος, ιδιαίτερη σημασία έχει να καταδειχθεί ότι η λειτουρ­
γική διάρθρωση του ΕΤΠΑ και του ΕΚΤ αποδεικνύεται συχνά 
ανεπαρκής για την παροχή βοήθειας στις ΜΜΕ· προτείνε­
ται, για τούτο, να διενεργηθεί επειγόντως μια μελέτη των 
ΜΜΕ με σκοπό να γίνει, το συντομότερο δυνατό, η επανεξέ­
ταση εκείνη που θα επιτρέψει στις ΜΜΕ να προσφεύγουν με 
αποτελεσματικό τρόπο στους παραπάνω πόρους χωρίς να 
υποβάλλονται σε υψηλές δαπάνες και να διατρέχουν τους 
σοβαρούς κινδύνους που αντιμετωπίζουν σήμερα. Το κυριό­
τερο πρόβλημα είναι η πλήρης χρονική ανακολουθία που 
υπάρχει ανάμεσα στο σύντομο χρονικό διάστημα το οποίο 
διατίθεται για την ετοιμασία μιας (δαπανηρής) αίτησης για 
υποστήριξη προγράμματος και τη στιγμή έγκρισης αυτής της 
αίτησης, που δίδεται σχεδόν πάντα μετά την έναρξη εκτέλε­
σης του προγράμματος. 
Επιπλέον, στα πλαίσια των παρεμβάσεων του Ευρωπαϊκού 
Ταμείου Ανάπτυξης και προς ενίσχυση των συμφωνιών της 
Σύμβασης της Λομέ, θα πρέπει να ενταθούν οι πρωτοβουλίες 
συνεργασίας και επαφών μεταξύ των κοινοτικών ΜΜΕ και 
των ΜΜΕ των κρατών ΑΚΕ. 
Επίσης θα πρέπει να προωθηθεί κάθε τύπος κινήτρων προ­
κειμένου να πραγματοποιήσουν οι κοινοτικές ΜΜΕ επενδύ­
σεις στις χώρες ΑΚΕ, είτε πρόκειται για άμεσες επενδύσεις 
είτε για επενδύσεις μέσω Joint-Venture. 
Ο Πρόεδρος 
της Οικονομικής και Κοινωνικής Επιτροπής 
Alfons MARGOT